یوه ټوکه ده چې حقیقت ته نږدې ده وایي په هغه دنیا به دوزخ له افغانانو ډک وي، ځکه چې نور ملتونه به د یو بل په مرسته ځانونه د دوزخ له کندې را باسي خو افغانان به پخپل منځ کې سره بوخت وي که کوم یو کوښښ وکړي چې د دوزخ له کندې را پورته شي بل به یې تر پښو نیسي بیرته به یې دوزخ ته ور اچوي۔

موږ د بل ښه ورځ نه شو لیدلی، زموږ نیتونه خراب دي ممکن له همدې خاطره داسې د نړۍ د پرمختګ له کاروانه پاتې یوو۔ راځئ پخپل حالت فکر وکړو، خپل نیتونه سم کړو که د بل ژوند ښه شي موږ ته نه یوازې هیڅ زیان نه رسیږي بلکې ممکن ګټه یې هم راورسیږي۔ را ځئ خپل ماشومان عقده یي او بدنیتي ونه روزو، هغوی ته ور زده کړو چې له نورو سره یې که مرسته په وس کې وي و دې یې کړي که نه وي د هغوی په کار کې دې کار نه لري بدنیتي دې نه کوي خپل کار دې وکړي پخپله دې خپل حالت ښه کړي۔

راځئ د پښتو په دې متل عمل وکړو چې وایي:

نیت سم نیسه ، اول یې په دښمن نیسه